Keňa

Keňa, dlhý tvar Kenská republika, je prímorský štát vo východnej Afrike pri brehoch Indického oceánu. Susedí na západe s Ugandou (933 km), na severozápade s Južným Sudánom (232 km), na severe s Etiópiou (861 km), na východe so Somálskom (682 km) a na juhu s Tanzániou (769 km). Keňa je prezidentskou republikou a hlavné mesto je Nairobi. Krajina je pomenovaná po vrchu (presnejšie: masíve) Keňa (angl. Mount Kenya) (), ktorý sa nachádza v centrálnej časti a je najvyšší v Keni.

 Názov 
Do 60. rokov 20. storočia bol slovenský názov KenjaMalý atlas sveta. 1. slovenské prír. vydanie. Praha 1960, S. 134, 119HAJČÍKOVÁ, M. Niekoľko poznámok k zemepisným názvom v Slovníku slovenského jazyka. In: Slovenská reč. 2 1972 , tiež sa používali výrazy Kénia a KeniaAfrika; Kenia. In: Slovenský náučný slovník 1932.

 Dejiny 
Dejiny Kene siahajú milióny rokov do minulosti; vo Veľkej priekopovej prepadline pri jazere Turkana boli objavené jedny z najstarších skamenelín ľudských bytostí Homo habilis a Homo erectus, staré 2,6 miliónov rokov.

Od najstarších čias lákalo obchodníkov kenské pobrežie a už v 8. storočí vznikli prvé pobrežné obchodné osady, zakladané Arabmi. Koncom 15. storočia vstúpili na toto územie Portugalci a v druhej polovici 17. storočia získal vplyv v oblasti ománsky imám. V polovici 18. storočia sa väčšina pobrežia dostala pod nadvládu ostrova Zanzibar. Zanzibarský sultán prenajal v roku 1895 pôdu Britom a ich vplyv sa rýchlo rozšíril i do vnútrozemia, ktoré bolo následne vyhlásené za britský Východoafrický protektorát. Do roku 1904 bol spravovaný spoločne s Ugandou.

Prisťahovalo sa tu veľa Európanov, osídlilo vysočinu a zmocnilo sa územia Kikujov a Luov, aby tu mohli pestovať kávu a čaj. Briti využívali lacnú africkú pracovnú silu na výstavbu železnice a stráženie plantáží. V roku 1920 bola vyhlásená za britskú korunnú kolóniu. Nespokojnosť Keňanov prerástla v rokoch 1952 až 1959 do teroristickej vzbury tajnej nacionalistickej spoločnosti Mau-Mau, pri ktorej zomreli tisíce Keňanov. V roku 1962 získala krajina vnútornú samosprávu a v decembri 1964 sa stala nezávislou republikou.

 Politika 
Keňa je pluralitná republika členom Commonwealthu a OSN. Prezident republiky je volený každých 5 rokov parlamentom. Prvým prezidentom bol africký nacionalista Jomo Kenyatta, ktorý podporoval spoluprácu s vyspelými krajinami, čo zlepšilo hospodárstvo v Keni. Kenyatta zomrel v roku 1978 a jeho nástupcom sa stal Daniel Arap Moi, ktorý pokračoval v zjednocovaní a napredovaní krajiny. Neskôr bol prezidentom Uhuru Kenyatta.

Súčasným prezidentom je od roku 2022 William Ruto. V auguste 2022 vyhral voľby s 50,49% hlasov. Druhý v poradí bol Raila Odinga. Ruto bol v rokoch 2013 až 2022 viceprezident.

 Administratívne členenie 
Na základe novej ústavy z roku 2010 bolo založených 47 okresov, ktoré majú vlastné zastupiteľstvo a priamo voleného okresného guvernéra.

Do roku 2010 bola Keňa rozdelená na 8 provincií a 71 dištriktov:
  Provincia
 Rozloha
 Počet obyvateľov
 Hlavné mesto
   1.
  Centrálna provincia
  13 191 km²
  4 304 300
  Nyeri
   2.
  Pobrežná provincia
  83 603 km²
  2 583 600
  Mombasa
   3.
  Východná provincia
  159 891 km²
  5 380 200
  Embu
   4.
  Provincia Nairobi
  684 km²
  2 940 911
  Nairobi
   5.
  Severovýchodná provincia
  126 902 km²
  962 143
  Garissa
   6.
  Nyanza
  16 162 km²
  4 889 700
  Kisumu
   7.
  Rift Valley 
  173 854 km²
  7 630 300
  Nakuru
   8.
  Západná provincia
  8 361 km²
  3 569 400
  Kakamega


 Topografia 
náhľad|Mount Kenya
Najdlhšie rieky:

 Tana – 708 km
 Athi-Galana-Sabaki – 547 km
 Suam-Turkwel – 354 km
 Arror-Kerio – 350 km
 Ewaso Ngiro – 330 km
 Mara – 290 km
 Nzoia – 258 km
 Voi – 210 km Najväčšie jazerá:

 Viktóriino jazero – 69 485 km²
 Turkana – 6 405 km²
 Naivasha – 139 km²
 Baringo – 130 km²
 Magadi – 104 km²
 Nakuru – 40 km²
 Bogoria – 34 km²
 Elmenteita – 18 km² 	

Najvyššie vodopády:

 Gura – 273 m
 Kindaruma – 135 m
 Nyahururu – 73 m
 Swift-Rutherford – 67 m

 Podnebie 
Keňa je v rovníkovej a monzúnovej oblasti, pri pobreží je horúce a vlhké podnebie, na severe a severovýchode sú púšte a polopúšte. Obdobie dažďov sa vyskytuje od marca do mája a v novembri a decembri. Ročné úhrny zrážok sú pri pobreží 1 100 mm, v Mombase 1 086 mm, v Nairobi 725 mm a vo vnútrozemí 500 až 1 000 mm. Na náveterných svahoch hôr sú ročné úhrny zrážok až 1 500 mm a v najvyšších polohách (nad ) padá i sneh. 

Najteplejšími mesiacmi sú február a marec, najchladnejšími jún a júl, hoci rozdiel teplôt je do 7 °C. Pobrežie Indického oceánu má cez deň okolo 30 °C, Mombasa 29 °C a okolo 22 °C v noci. Na severe v oblasti púští presahujú denné teploty 35 °C, na plošinách okolo 25 °C, v Nairobi 23 °C (14 °C v noci). Priemerná vlhkosť vzduchu je v Nairobi 72 % a v Mombase 81 % a priemerná ročná teplota mora v Mombase je 27 °C.

 Príroda 
V nadmorskej výške do  prevládajú savany. Vo vnútrozemí sú väčšinou stepi alebo savany, na východe od jazera Turkana už púšte a polopúšte. Na pobreží a v západnej časti sa vďaka vyšším zrážkam nachádzajú husté tropické pralesy. Vo vyšších polohách nad  je nižšia, horská vegetácia.

V Keni je mnoho národných parkov a rezervácií, najznámejšie sú Masai Mara či Národný park Tsavo. Žije tu najmä lev, slon africký, žirafa, nosorožec, hroch obojživelný, byvol africký, zebra, gazela, gepard, leopard škvrnitý, antilopa, hyena škvrnitá a veľa rôznych druhov vtákov.

 Doprava 
V zemi je riedka cestná a železničná sieť, čulý cestovný ruch zvyšuje podiel leteckej dopravy.

Keňa má 15 asfaltovaných letísk a 210 neasfaltovaných letísk. Hlavné letiská sú v Nairobi a v Mombase. Železničná sieť je riedka a dĺžka úzkorozchodných tratí dosahuje 2778 km. Z celkových 63 265 km ciest je iba 8933 km asfaltovaných. Hlavnou tepnou je cesta z Káhiry do Kapského Mesta a cesta z Mombasy do Lagosu. V Keni sa jazdí vľavo a maximálnou rýchlosťou je 100 km/h mimo obcí a 50 km/h v zastavaných oblastiach. 

 Obyvateľstvo 
náhľad|Masajský kmeň
alt=|náhľad|Stádo afrických byvolov v Keni
Obyvatelia Kene sa radia do 50 rôznych etnických skupín, z ktorých sú najpočetnejší Kikujovia a Masajovia. Patria k negroidnej rase. Až 67 % obyvateľstva žije na vidieku, gramotnosť dosahuje 85,1 % a takmer 50 % populácie má do 20 rokov. Kresťanstvo vyznáva v mestách 60 % populácie, na vidieku prevláda animizmus. Menšinovo je zastúpený hinduizmus a islam.

V Keni je úradným jazykom angličtina a svahilčina, no hovorí sa aj arabsky a kmeňovými jazykmi.

 Mestá v roku 2009 

 Nairobi – 4 065 657 obyvateľov
 Mombasa – 795 174 obyv.
 Kisumu – 394 684 obyv.
 Nakuru – 276 263 obyv.
 Eldoret – 230 351 obyv.
 Ruiru – 225 794 obyv.
 Machakos – 166 367 obyv.
 Mewru – 146 986 obyv.
 Nyeri – 130 562 obyv.
 Kitale – 115 957 obyv.

 Školstvo 
Kenský školský systém je podobný nášmu a zahŕňa 4 stupne:
 materská škola – trvá 3 roky
 základná škola – 8 rokov (85 % detí)
 stredná škola – 4 roky (24 %)
 univerzita – 4 až 6 rokov (2 %)

Najznámejšou a najväčšou kenskou univerzitou je univerzita v Nairobi (University of Nairobi), ktorá mala v roku 2002 22 000 študentov. Bola postavená v roku 1956, ale až od roku 1970 je univerzitou.

 Ekonomika 
náhľad|Hlavné mesto Nairobi
Turistický ruch a prírodné bohatstvo má za následok na africké pomery nadpriemerný HDP na obyvateľa – okolo 1500 USD. Dovážajú sa väčšinou suroviny a stroje. 75 % všetkých Keňanov je zamestnaných v poľnohospodárstve a len zvyšných 25 % pracuje v továrňach alebo službách. Keňa je najväčším producentom kávy v Afrike. Keňa má veľký štátny dlh, ktorý spôsobuje nárast nepokojov, ktoré vyvoláva i vysoká nezamestnanosť (50 %), zvyšovaná utečencami zo Somálska. V Keni sa od roku 1963 platí kenským šilingom, ktorý sa delí na 100 centov a ktorý je najsilnejšou menou vo východnej Afrike.

V 20. rokoch 21. storočia poľnohospodárstvo tvorilo približne 20% HDP aj keď len približne 10% rozlohy je na to vhodnej. Čaj a čerstvé kvety sú hlavné exportné poľnohospodárske suroviny spolu so sisalom, bavlnou, ovocím a zeleninou. Káva bývala dôležitým produktom, ale jej význam klesá. Priemyselnej je Keňa najrozvinutejšou krajinou Východnej Afriky.

Keňa produkuje skoro všetku elektrinu z obnoviteľných zdrojov, geotermálna energia tvorí skoro polovicu a vodná približne pätinu výroby. Elektrifikácia je na vzostupe, ale vidiecke oblasti nie sú ešte úplne pokryté.

 Ochrana prírody 
V Keni je celkom 35 národných parkov a rezervácií, z ktorých najznámejšie sú Masai Mara, Národný park Meru, Mount Kenya, 
a Národný park Tsavo.

 Štatistiky 
 dĺžka hraníc: 3477 km
 dĺžka pobrežia: 536 km

 Zdroj 


 Referencie 

 Iné projekty 


Kategória:Členovia AÚ
Kategória:Členovia Commonwealthu
Kategória:Členovia OSN
Kategória:Štáty v Afrike
Kategória:Vzniklo v 1963